EkBass/fiwiki-20250220-pages-articles huggingface dataset:
TomSka

Thomas ”TomSka” Ridgewell (s. 27. kesäkuuta 1990Why did Bing and TomSka fall out? SidmartinBio 4.8.2019, viitattu 20.8.2023) on brittiläinen tubettaja. Hän aloitti nettivideoiden tekemisen 11-vuotiaana ja eteni sittemmin yhdeksi Ison- Britannian menestyneimmistä tubettajista animaatio- ja toimintavideoillaan.Tim Lewis, Killian Fox, Lizzi Michael, YouTube UK: 20 of Britain's most popular online video bloggers The Guardian 7.4.2013, viitattu 20.8.2023 TomSka oli jo huhtikuuhun 2013 mennessä saanut 55-sekuntisella animaatiovideollaan Marmite is Terrible 8,5 miljoonaa katselukertaa. Tuolloin TomSka kertoi, ettei tehnyt sisältöä oman ikäisilleen ihmisille vaan pyrki tuottamaan sellaista sisältöä, joka olisi vedonnut häneen itseensä 12–16-vuotiaana. Hän saavutti suosiota erityisesti animaatiovideoiden sarjallaan asdfmovie, jossa hän käytti kevyeeseen estetiikkaan yhdistettyä mustaa huumoria. Helmikuussa 2019 TomSkan suosituimmaksi videoksi oli noussut 90 miljoonaa kertaa katsottu julkaisu, jonka hän teki yhteistyössä Schmoyohon (The Gregory Brothers) kanssa. Videolla kuullaan "The Muffin Song" -kappale, jonka Schmoyoho oli tehnyt asdfmovien suosituimpiin kuuluvasta hahmosta, itsetuhoisesta muffinssista. TomSka kertoi tekevänsä paljon vitsejä väkivallasta, kuolemasta sekä lisäksi esimerkiksi aseista ja myönsikin saaneensa nuorten seuraajiensa vanhemmilta vihaista palautetta.Louise Griffin, TomSka opens up about the dark side of asdfmovie, repairing relationships, and getting a ‘real job’ Metro.co.uk 18.2.2019, viitattu 20.8.2023 Tubettaja Edd Gouldin kuoltua leukemiaan TomSka toimi tämän aloittamien Eddsworld-julkaisujen tuottajana vuoteen 2016. Gouldin kuoleman jälkeen TomSka kuitenkin kärsi masennuksesta ja muista psyykkisistä ongelmista. Tässä yhteydessä hänelle tuli välirikko aiemman parhaan ystävänsä ja yhteistyökumppaninsa Chris "Bing" Binghamin kanssa. TomSka on julkaissut kirjat Art Is Dead (2015) ja Sam Kills Christmas (2018). Jälkimmäinen käsittelee Joulupukkia inhoavaa lasta.Louise Griffin, TomSka is ready to ‘take down’ Christmas with his new book, and we’re not even mad Metro.co.uk 7.11.2018, viitattu 20.8.2023 Kirjan inspiraation lähteenä oli TomSkan oma lapsena saama jehovantodistajakasvatus, jossa joulunviettoa ei sallittu.Joanna Turner, TomSka Discusses His New Book Sam Kills Christmas TenEighty 13.10.2018, viitattu 20.8.2023 TomSkan kaksossisko Amelia kuoli ennen syntymäänsä kaksosten äidin saatua vammoja auto-onnettomuudessa. == Lähteet == Luokka:Brittiläiset tubettajat Luokka:Vuonna 1990 syntyneet Luokka:Elävät henkilöt
Akatalasia

Akatalasia eli akatalasemia on autosomissa peittyvästi periytyvä aineenvaihduntasairaus, joka aiheuttaa katalaasin täydellisen tai lähes täydellisen entsyymiaktiivisuuden puutoksen punasoluissa.Akatalasemia (Orphanet) Terveyskirjasto 21.11.2014, viitattu 20.8.2023Lääketieteen sanasto: akatalasia Terve.fi, viitattu 20.8.2023Acatalasia National Library of Medicine, viitattu 20.8.2023 Alun perin akatalasian yhteydessä todettiin kuolioihin johtavia haavaumia suun sisällä. Näissä tapauksissa akatalasiaan viitataan myös Takaharan tautina. Uudemmissa tapauskuvauksissa suun komplikaatiot ovat harvinaistuneet, mikä saattaa liittyä parantuneeseen suuhygieniaan. Monet potilaat pysyvät täysin oireettomina. Riski saada tyypin 2 diabetes on kuitenkin akatalasiassa kohonnut. Lisäksi akatalasiaa sairastavilla sairastumisikä diabetekseen on usein ollut tavallista varhaisempi. Joissain väestöissä on todettu yhteys myös akatalasian ja ateroskleroosin välillä. Akatalasian esiintyvyys on arviolta 1/31 250. == Lähteet == Luokka:Perinnölliset sairaudet Luokka:Aineenvaihduntasairaudet
Luettelo Suomessa pesivistä lokeista

Tämä on luettelo Suomessa pesivistä lokeista parimäärineen vuosina 2013–2018. Lokit ja tiirat kuuluvat lokkien heimoon ja rantalintujen lahkoon. Lapintiira on Suomen runsaslukuisin lokki. Suomessa pesivät lokit, niiden pesimäkanta- arviot kuuden vuoden EU-raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Sterna paradisaea Lapintiira 68 000 90 000 160 000 elinvoimainen (LC) Larus ridibundus Naurulokki 64 000 82 000 100 000 vaarantunut (VU) Larus canus Kalalokki 57 000 77 000 87 000 elinvoimainen (LC) Sterna hirundo Kalatiira 29 000 41 000 56 000 elinvoimainen (LC) Larus argentatus Harmaalokki 18 000 20 000 24 000 vaarantunut (VU) Hydrocoloeus minutus Pikkulokki 9 000 10 000 11 000 elinvoimainen (LC) Larus fuscus Selkälokki 3 400 6 700 9 000 erittäin uhanalainen (EN) Larus marinus Merilokki 1 200 1 600 1 800 vaarantunut (VU) Hydroprogne caspia Räyskä 900 1 000 1 100 elinvoimainen (LC) Sternula albifrons Pikkutiira 75 80 85 erittäin uhanalainen (EN) Chlidonias niger Mustatiira 10 15 25 äärimmäisen uhanalainen (CR) == Lähteet == Luokka:Luettelot linnuista Luokka:Suomen linnusto
Safari-ralli 1980

Safari-ralli 1980 (viralliselta nimeltään 28. Marlboro Safari Rally) oli rallin maailmanmestaruussarjan kilpailu kaudella 1980. Kilpailu järjestettiin 3. - 7\. huhtikuuta 1980. Kilpailu ajettiin avoimilla teillä, joilla oli 93 aikatarkastuspistettä. Kilpailu oli kauden neljäs ja sen kokonaispituus oli . == Tulokset == Sija Kuljettaja Kartanlukija Auto Aika Ero 1 Shekhar Mehta Mike Doughty Datsun 160J 3:27.00 0.0 2\. Rauno Aaltonen Lofty Drews Datsun 160J 4:02.00 +35.00 3\. Vic Preston Jr John Lyall Mercedes-Benz 450 SLC 5.0 5:07.00 +1:40.00 4\. Mike Kirkland Dave Haworth Datsun 160J 5:45.00 +2:18.00 5\. Jean- Pierre Nicolas Henry Liddon Opel Ascona 400 6:41.00 +3:14.00 6\. Andrew Cowan Klaus Kaiser Mercedes-Benz 450 SLC 5.0 7:03.00 +3:36.00 7\. Yoshio Iwashita Yoshimasa Nakahara Datsun Silvia 7:15.00 +3:48.00 8\. John Hellier Chris Bates Datsun 160J 7:20.00 +3:53.00 9\. Jochi Kleint Gunther Wanger Opel Ascona 400 7:22.00 +3:55.00 10\. Björn Waldegård Hans Thorszelius Mercedes-Benz 450 SLC 5.0 7:33.00 +4:06.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1980 Luokka:Safari-ralli
Totta Näslund

Torsten "Totta" Näslund (1. huhtikuuta 1945 Sandviken – 19. kesäkuuta 2005 Göteborg) oli ruotsalainen progg-liikkeessä toiminut blues- ja rockmuusikko.Totta Näslund AllMusic, viitattu 20.8.2023Ebba S. Dahlman, Totta Näslunds hemlighet avslöjades efter hans död 28.2.2023, viitattu 20.8.2023 Hän oli monien progg-liikkeen 1970-luvun klassikoiden taustalla. Näiden joukossa ovat "Aldrig mera krig" (Tältprojektet), "Kolla kolla" (Nationalteatern) ja "Spisa" (Nationalteatern).Totta Näslund död Yle 22.6.2005, viitattu 20.8.2023 Näslund varttui Örnsköldsvikin kunnan Köpmanholmenissa. Hän aloitti laulamisen varhain ja muutti 25-vuotiaana Göteborgiin, jossa työskenteli satamassa ja soitti kaupungin pubeissa akustista kitaraa. Tämän jälkeen Näslund aloitti toimintansa Nynningen-yhtyeen laulajana. Yhtyeen kanssa hän julkaisi muun muassa albumin För full hals, jonka kappaleiden sanoina käytettiin Vladimir Majakovskin runoja. Nynningenin jälkeen Näslund toimi Nationalteatern- kokoonpanossa, jota seurasi 1980-luvulla Tottas bluesband. Myöhemmin Näslund julkaisi soolouralla kahdeksan albumia. Ensimmäinen näistä oli Totta Näslund (1995). Viimeinen Näslundilta elinaikanaan ilmestynyt albumi julkaistiin hänen 60-vuotispäivänsä kunniaksi keväällä 2005. Julkaisua seurasi kiertue, jota Näslund ei ehtinyt saattaa loppuun. Näslundilla todettiin kesällä 2004 mahasyöpä, joka leikattiin. Sairaus kuitenkin levisi maksaan.Lisa Jannerling, ”Det är magen som är värst” Aftonbladet 27.6.2005, viitattu 20.8.2023 Viimeisen kiertueensa aikana Näslund ei kertonut julkisuudessa sairaudestaan. Hän kuitenkin teki dokumenttia sairaudestaan Bernt Hermelen kanssa. Se näytettiin televisiossa Näslundin jo kuoltua. Hermele oli seurannut Näslundin vaiheita touko- ja kesäkuussa 2005.Lars Johansson, Här berättar Totta om sin svåra sjukdom Expressen 21.6.2005, viitattu 20.8.2023 Näslund kävi vielä viimeisen elinkuukautensa aikana esittämässä tulkintojaan Bob Dylanin lauluista Dylanin kotikaupungissa Minnesotan Hibbingissä. Dylan vaikutti vahvasti Näslundin uraan. Näslundin kuolema 19. kesäkuuta 2005 johtui mahasyövän aiheuttamasta veritulpasta. == Lähteet == Luokka:Ruotsalaiset kitaristit Luokka:Ruotsalaiset laulaja-lauluntekijät Luokka:Bluesmuusikot Luokka:Vuonna 1945 syntyneet Luokka:Vuonna 2005 kuolleet
Safari-ralli 1979

Safari-ralli 1979 (viralliselta nimeltään 27. Safari Rally) oli rallin maailmanmestaruussarjan kilpailu kaudella 1979. Kilpailu järjestettiin 12. - 16\. huhtikuuta 1979. Kilpailu ajettiin avoimilla teillä, joilla oli 82 aikatarkastuspistettä. Kilpailu oli kauden neljäs ja sen kokonaispituus oli . == Tulokset == Sija Kuljettaja Kartanlukija Auto Aika Ero 1 Shekhar Mehta Mike Doughty Datsun 160J 6:27.00 0.0 2\. Hannu Mikkola Arne Hertz Mercedes-Benz 450 SLC 5.0 7:15.00 +48.00 3\. Markku Alén Ilkka Kivimäki Fiat 131 Abarth 7:20.00 +53.00 4\. Andrew Cowan Johnstone Syer Mercedes-Benz 280 7:36.00 +1:09.00 5\. Rauno Aaltonen Lofty Drews Datsun 160J 8:06.00 +1:39.00 6\. Björn Waldegård Hans Thorszelius Mercedes-Benz 450 SLC 5.0 9:19.00 +2:53.00 7\. Mike Kirkland Dave Haworth Datsun Violet 9:34.00 +3:07.00 8\. Walter Röhrl Christian Geistdörfer Fiat 131 Abarth 10:25.00 +3:58.00 9\. Harry Källström Claes Billstam Datsun 160J 10:43.00 +4:16.00 10\. Sandro Munari Silvio Maiga Fiat 131 Abarth 11:33.00 +5:06.00 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1979 Luokka:Safari-ralli
Walter Scott Dahl

Walter Scott Dahl (21. helmikuuta 1839 Melhus – 4. syyskuuta 1906 Bergen) oli norjalainen juristi ja poliitikko. Hän istui suurkäräjillä vuosina 1874–1879 ja 1886–1888 sekä toimi Norjan oikeusministerinä 1888–1889 ja sisäministerinä 1888. ==Lähteet== ==Aiheesta muualla== Luokka:Norjan oikeusministerit Luokka:Norjalaiset juristit Luokka:Vuonna 1839 syntyneet Luokka:Vuonna 1906 kuolleet
Floirac (Gironde)

Floirac on kunta Lounais-Ranskassa Gironden departementissa Uuden-Akvitanian alueella. Se sijaitsee Garonne-joen varrella, ja se on Bordeaux’n esikaupunkialuetta, aivan kaupungista itäpuolella. Saint-Vincentin kirkko on ollut alkujaan 1100-luvulla rakennettu romaaninen kirkkorakennus. Kirkkoa on sen jälkeen rakennettu uudelleen 1500- ja 1800-luvuilla. Kirkko on listattu historialliseksi muistomerkiksi. Kunnan alueella sijaitsee Bordeaux’n monitoimihalli Arkéa Arena. Se valmistui vuonna 2018, ja sen suunnitteli arkkitehti Rudy Ricciotti. ==Tunnettuja kuntalaisia== *Raphaël Dinelli (s. 1968), purjehtija ==Lähteet== ==Aiheesta muualla== Luokka:Gironden kunnat
Floirac

Floirac voi tarkoittaa seuraavia: == Maantiede == * Floirac, kunta Charente- Maritimen departementissa Ranskassa * Floirac, kunta Gironden departementissa Ranskassa * Floirac, kunta Lotin departementissa Ranskassa
Oslon hallintokortteli

Oslon hallintokortteli () on Oslossa Akersgatan varrella sijaitseva hallintorakennusten ryhmä. Se vahingoittui pahasti heinäkuun 2011 terrori- iskussa, minkä jälkeen monet ministeriöt siirtyivät väliaikaisiin tiloihin muualle Osloon. Jälleenrakennustyöt ovat kesken vuonna 2021 ja niiden odotetaan valmistuvan vuonna 2029. ==Rakennukset== ===Høyblokka=== Høyblokka on nimensä mukaisesti korkein hallintokorttelin rakennus, ja se valmistui vuonna 1958. Vuonna 1990 sitä korotettiin kahdella kerroksella, jotka saivat silloisen pääministerin mukaan lempinimen "Sysen ullakko". Pääministerin konttori sijaitsi talossa vuoteen 2011. Høyblokka kuuluu jälleenrakennuksessa säilytettäviin rakennuksiin. ===G-blokka=== G-blokka eli Gamle regjeringsbygning on Henrik Bullin suunnittelema jugend-tyylinen rakennus, joka valmistui vuonna 1906. Se on ollut valtiovarainministeriön käytössä vuodesta 1978, eikä kärsinyt suuria tuhoja terrori-iskussa. ===Y-blokka (purettu)=== Pohjaratkaisultaan Y-kirjainta muistuttava Y-blokka vaurioitui terrori-iskussa. Sen kohtalosta käytiin pitkä vääntö, jonka tuloksena se päätettiin korvata uudelle rakennuksella ja purettiin kesällä 2020. Y-blokka valmistui vuonna 1970 ja sai vaikutteita Unescon päämajasta Pariisissa. Sen ulkoseinässä oleva koristelu oli Pablo Picasson suunnittelema. Rakennuksessa toimi opetusministeriö. ===S-blokka (purettu)=== pienoiskuva|100px|S-blokka Vuonna 1978 valmistuneessa rakennuksessa toimivat työministeriö sekä terveys- ja sosiaaliministeriö terrori-iskuun saakka. S-blokka vaurioitui niin pahasti, että se purettiin. ===R4 (purettu)=== S-blokkan viereen valmistui vuonna 1988 R4, jossa oli öljy- ja energiaministeriön sekä elinkeino- ja ulkomaankauppaministeriön toimitilat. Rakennuksen katolla oli laskeutumispaikka helikopterille. R4 vaurioitui pahasti terrori-iskussa ja purettiin vuonna 2019. ===R5=== Vuosina 1994–1996 valmistuneessa R5:ssa toimivat liikenne- ja viestintäministeriö, kunta- ja modernisaatioministeriö, öljy- ja energiaministeriö sekä lapsi- ja tasa-arvoministeriö. Rakennus ei juuri vahingoittunut terrori-iskussa. ===R6=== pienoiskuva|100px|R6 Kolmesta rakennuksesta koostuva R6 valmistui vuonna 2012. Siinä toimivat terveys- ja sosiaaliministeriö sekä maatalous- ja ruokaministeriö. ==Lähteet== ==Aiheesta muualla== Hallintokortteli
Vers l’avenir

Vers l’avenir (, ) on belgialainen isänmaallinen laulu, joka toimi myös Kongon vapaavaltion kansallislauluna. Laulun on sanoittanut Gentil Theodoor Antheunis ja säveltänyt François-Auguste Gevaert. Anthenius kirjoitti alkujaan laulusta myös hollanninkiekisen version. Laulu oli myös fasistisen Rex-puolueen tunnuslaulu. == Sanat == Ranskaksi Hollanniksi : Le siècle marche et pose ses jalons, : Nous marquant une étape nouvelle. : Nous le suivons et nous nous rappelons : Nos aïeux et leur gloire immortelle. : Si ton sol est petit, dans un monde nouveau : L’avenir qui t’appelle a planté ton drapeau. : De tijd spoedt heen en bakent reeds de laan : Waar ook nieuwere tijden ons wenken : Wij volgen fier en zullen langs de baan : Onze roemrijke vaderen gedenken : Is uw bodem hier klein : Ginds toch wacht u een strand : Als een wereld zo groot : Waar uw vlag staat geplant Kerto: : Marche joyeux, peuple énergique, : Vers des destins dignes de toi. : Dieu protège la libre Belgique : Et son Roi ! Kerto: : Immer vooruit dappere telgen : Moedig en vrij vast hand in hand : God omsluite in zijn zegen der Belgen : Vorst en land == Lähteet == Luokka:Kongon demokraattisen tasavallan historia Luokka:Belgialaiset isänmaalliset laulut
Joutsan seurakunta

Joutsan seurakunta oli vuosina 1860–2024 Joutsassa Keski-Suomessassa toiminut Suomen evankelis-luterilaisen kirkon seurakunta. Seurakunta kuului Lapuan hiippakuntaan ja Eteläisen Keski-Suomen rovastikuntaan. Seurakunnan viimeinen kirkkoherra oli Hanna Laakso. Vuoden 2025 alussa seurakunta liitettiin Jyväskylän seurakuntaan yhdessä Toivakan seurakunnan kanssa. == Lähteet == Luokka:Lapuan hiippakunnan entiset seurakunnat Seurakunta
Verisukulaisuus

Verisukulaisuus tarkoittaa sukulaisuutta sellaisten ihmisten välillä, joilla on yhteinen biologinen esivanhempi. Esimerkiksi biologiset sisarukset ovat keskenään verisukulaisia, koska heillä on vähintään yksi yhteinen vanhempi, kun taas esimerkiksi aviopuolisot eivät yleensä ole keskenään verisukulaisia. Läheisten verisukulaisten DNA:n välillä on enemmän yhtäläisyyksiä kuin kaukaisempien verisukulaisten DNA:n välillä. Identtisten kaksosten DNA:t ovat kokonaan samanlaiset, kun taas vanhemman ja lapsen DNA:t ovat 50-prosenttisesti samanlaiset. Pikkuserkkujen DNA:t ovat enää 3,125-prosenttisesti samanlaiset. Genetiikan näkökulmasta verisukulaisuusavioliittona pidetään avioliittoa, joka on solmittu pikkuserkkujen tai sitä läheisempien biologisten sukulaisten välillä. Tätä kaukaisempaa verisukulaista ei pidetä merkittävällä tavalla läheisempänä biologisena sukulaisena kuin yleisestä väestöstä satunnaisesti poimittua ihmistä. == Verisukulaisuus laissa ja verisukulaisten väliset liitot == Monissa maissa on voimassa laki, joka kieltää tietynasteisten verisukulaisten välisen avioliiton ja mahdollisesti näiden välisen seksuaalisen kanssakäymisen. Usein verisukulaisuuden aste kuitenkin vaikuttaa siihen, onko kyseinen avioliitto kielletty laissa. Esimerkiksi valtaosassa Euroopan maista serkkuavioliitot ovat sallittuja. Suomessa näin on ollut vuodesta 1872 lähtien. Kuitenkin lähisukulaisen, kuten lapsen ja hänen vanhempansa sekä sisarusten ja puolisisarusten, välinen avioliitto on kielletty Suomessa. Serkkuavioliitot ja jonkinasteiset verisukulaisavioliitot ovat verrattain yleisiä joissakin Pohjois-Afrikan, Lähi-idän ja Etelä-Aasian maissa. Esimerkiksi Burkina Fasossa kahden kolmesta avioliitosta arvioidaan olevan kahden verisukulaisen välinen. Useimmissa länsimaissa vastaava luku on korkeimmillaan 1–4 prosenttia. Joissakin maissa serkkuavioliittoja pidetään arvostettuna perinteenä, kun taas toisissa maissa serkkuavioliitto on tabu ja sitä pidetään insestinä. Biologisten lähisukulaisten insestisistä suhteista syntyvillä lapsilla on tavallista suurempi riski syntyä vammaisena tai sairastua perinnölliseen sairauteen. Noin 20 prosenttia maailman ihmisistä elää yhteisöissä, joissa verisukulaisten välisiä avioliittoja suositaan. Vähintään 8,5 prosentilla maailman lapsista on vanhemmat, jotka ovat keskenään verisukulaisia. ==Lähteet== Luokka:Perhe
Keuruun seurakunta

Keuruun seurakunta on Keuruulla ja Multialla Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Eteläisen Keski-Suomen rovastikuntaan. Seurakunnan kirkkoherra on Ville von Gross. == Katso myös == * Keuruun helluntaiseurakunta == Lähteet == Luokka:Lapuan hiippakunnan seurakunnat Luokka:Keuruun seurakunnat
Petäjäveden seurakunta

Petäjäveden seurakunta on Petäjävedellä Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Eteläisen Keski-Suomen rovastikuntaan. Seurakunnan kirkkoherra on Laura Laitinen. == Katso myös == * Petäjäveden baptistiseurakunta == Lähteet == Luokka:Lapuan hiippakunnan seurakunnat Luokka:Petäjävesi
Toivakan seurakunta

Toivakan seurakunta oli vuosina 1909–2024 Toivakassa Keski-Suomessa toiminut Suomen evankelis-luterilaisen kirkon seurakunta. Seurakunta kuului Lapuan hiippakuntaan ja Eteläisen Keski-Suomen rovastikuntaan. Seurakunnan viimeinen kirkkoherra oli Panu Partanen. Vuoden 2025 alussa seurakunta liitettiin Jyväskylän seurakuntaan yhdessä Joutsan seurakunnan kanssa. == Papisto == === Kirkkoherrat === * 1990–1995: Martti Vuollo == Lähteet == Luokka:Lapuan hiippakunnan entiset seurakunnat Seurakunta
Uuraisten seurakunta

Uuraisten seurakunta on Uuraisilla Keski-Suomessa toimiva Suomen evankelis- luterilaisen kirkon seurakunta. Seurakunta kuuluu Lapuan hiippakuntaan ja Eteläisen Keski-Suomen rovastikuntaan. Seurakunnan kirkkoherra on Antti Toivio. == Lähteet == Luokka:Lapuan hiippakunnan seurakunnat Luokka:Uurainen
Hankasalmen seurakunta

Hankasalmen seurakunta on Hankasalmella Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan vt. kirkkoherra on Hanna Laakso. == Papisto == === Kirkkoherrat === * 1968–1969: vt. Ilpo Vuorinen == Lähteet == Luokka:Lapuan hiippakunnan seurakunnat Luokka:Hankasalmi
Kinnulan seurakunta

Kinnulan seurakunta on Kinnulassa Keski-Suomessa toimiva Suomen evankelis- luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan vs. kirkkoherra on Jukka Kemppainen. == Papisto == === Kirkkoherrat === * 2006–2012: Matti Vuohtoniemi == Lähteet == Luokka:Lapuan hiippakunnan seurakunnat Luokka:Kinnula
Pihtiputaan seurakunta

Pihtiputaan seurakunta on Pihtiputaalla Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan vt. kirkkoherra on Jukka Kemppainen. == Papisto == === Kirkkoherrat === * 2008–2012: Matti Vuohtoniemi == Lähteet == Luokka:Lapuan hiippakunnan seurakunnat Luokka:Pihtipudas
Saarijärven seurakunta

Saarijärven seurakunta on Saarijärvellä Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan kirkkoherra on Jarmo Autonen. == Papisto == === Kirkkoherrat === * 1995–2012: Olavi Vuori == Lähteet == Luokka:Lapuan hiippakunnan seurakunnat Luokka:Saarijärvi
Viitasaaren seurakunta

Viitasaaren seurakunta on Viitasaarella Keski-Suomessa toimiva Suomen evankelis-luterilaisen kirkon seurakunta. Seurakunta kuuluu Lapuan hiippakuntaan ja Pohjoisen Keski-Suomen rovastikuntaan. Seurakunnan kirkkoherra Antti Hiltunen jätti virkansa vuonna 2023. Kirkkovaltuusto valitsee uuden kirkkoherran luultavasti helmi-maaliskuussa 2025. == Lähteet == Luokka:Lapuan hiippakunnan seurakunnat Luokka:Viitasaari
Slovakian tasavallan rautatiet

Slovakian tasavallan rautatiet (; lyhennys ŽSR) on Slovakian valtiollinen rautatieliikenteen infrastruktuuriyhtiö. Se on perustettu vuonna 1993. Sitä edelsi Tšekkoslovakian valtion rautatiet -yhtiö (ČSD), joka Slovakian ja Tšekin tasavaltojen eriytyessä jaettiin kahdeksi valtiolliseksi yhtiöksi (Slovakian ŽSR ja Tšekin ČD). Vuosina 2002 ja 2005 koko Slovakian rautatieliikenteestä vastanneen konsernin rakennetta uudistettiin. Slovakian tasavallan rautatiet jakantui aluksi kahdeksi yhtiöksi. Näistä rautateiden rakenteista vastaava yhtö piti aiemman nimen ŽSR ja kuljetuspalveluja tuottamaan perustettiin uusi Železničná spoločnosť, a.s. -yhtiö (ZSSK). Vuonna 2005 ZSSK jaettiin edelleen henkilökuljetuksia tarjoavaksi Železničná spoločnosť Slovensko, a.s. -yhtiöksi ja rahtiliikenteen Železničná spoločnosť Cargo Slovakia, a.s. -yhtiöksi. Vuoden 2022 lopussa Slovakiassa oli käytössä 3 580 kilometriä rataverkkoa. Rataa oli sähköistetty 1 585 kilometriä. Vuonna 2022 rataverkolla ajettiin 51,883 miljoonaa junakilometriä. Tästä matkustajaliikenteen osuus oli 37,056 miljoonaa ja rahtiliikenteen 14,827 miljoonaa junakilometriä. ŽSR:llä oli 292 rautatieasemaa; rajanylitysasemia oli 22. Vuonna 2022 yhtiön kokonaisliikevaihto oli 599,9 miljoonaa euroa ja liiketappio 73,7 miljoonaa euroa. Erityisesti energiakulut yli kaksinkertaistuivat edellisvuodesta 174,8 miljoonaan euroon. Vuonna 2022 yhtiön palveluksessa oli keskimäärin 13 340 työntekijää. ==Keskeisiä rautatieasemia Slovakiassa== Tiedosto:Bratislava hlavná stanica September 2019.jpg|Bratislavan päärautatieasema. Tiedosto:Košice, nádraží, 2018.jpg|Košicen rautatieasema (2019). Tiedosto:Žilina, nádraží, 2018 (01).jpg| Žilinan rautatieaseman laitureita (2018). * Bratislavan päärautatieasema (Bratislava hlavná stanica, lyhennys: Bratislava hl. st.) * Košicen rautatieasema (Železničná stanica Košice) * Nové Zámkyn rautatieasema (Železničná stanica Nové Zámky) * Poprad-Tatrun rautatieasema (Železničná stanica Poprad-Tatru) * Žilinan rautatieasema (Železničná stanica Žilina) * Zvolenin rautatieasema (Železničná stanica Zvolen osobná) ==Liityntä naapurimaiden rataverkkoihin== Slovakian tasavallan rautateiden rataverkko käyttää Keski-Euroopan raideleveyttä (1 435 mm). Junien matkatessa Ukrainaan vaunujen telejä ja vetureita joudutaan leveämpään raideleveyteen (1 520 mm) siirtymisen vuoksi. Ukrainan rajan tuntumassa on satakunta kilometriä tätä leveämpää rautatietä. Naapurimaiden rautatieyhtiöt ovat etelästä myötäpäivään luetellen: * Unkari: Unkarin valtionrautatiet (Magyar Államvasutak, MÁV), * Itävalta: Österreichische Bundesbahnen (ÖBB) eli Itävallan valtionrautatiet, * Tšekki: Tšekin rautatiet, České dráhy (ČD tai CD), * Puola: Polskie Koleje Państwowe (PKP SA) eli Puolan valtionrautatiet ja * Ukraina: Ukrainan rautatiet () (UZ). ==Lähteet== ==Aiheesta muualla== * ŽSR:n rataverkoston kartta liikkeessä olevine henkilöliikenteen junineen (zsr.sk) * IC- junayhteyksien haku (zssk.sk) Luokka:Slovakian rautatieliikenne Luokka:Slovakialaiset yritykset Luokka:Valtionyhtiöt Luokka:Rautatieyhtiöt
Diego López Noguerol

Diego López Noguerol (s. 13. toukokuuta 2002 Turón, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan hyökkääjä tai oikea laitalinkki. == Seurajoukkueura == López on pelannut uransa alkuvaiheessa muun muassa Sporting Gijónin, Real Madridin, Barcelonan junioriakatemioissa.De Mareo a La Fábrica y ahora... a La Masía ElDesmarque Asturias. Viitattu 21.8.2023. Valencian reservijoukkueeseen hän liittyi 7. heinäkuuta 2021.Diego López: “Jugar en el VCF Mestalla es un reto y una oportunidad” Academia Valencia CF. Viitattu 21.8.2023. López teki ensiesiintymisensä maan pääsarjassa Primera Divisiónissa 29. elokuuta 2022 ottelussa Atlético de Madridia vastaan.Día de canteranos: Diego López y Fran Pérez debutan con el Valencia CF ElDesmarque Asturias. Viitattu 21.8.2023. == Lähteet == == Aiheesta muualla == * Diego Lópezin tilastot BDFutbol-sivustolla * Diego Lópezin tilastot Soccerway-sivustolla Luokka:Espanjalaiset jalkapalloilijat Luokka:Vuonna 2002 syntyneet Luokka:Elävät henkilöt
Safari-ralli 1989

Safari-ralli 1989 (viralliselta nimeltään 37. Marlboro Safari Rally) oli rallin maailmanmestaruussarjan kilpailu kaudella 1989. Kilpailu järjestettiin 23. - 27\. maaliskuuta 1989. Kilpailu oli kauden neljäs. Kilpailun reitti kulki avoimilla teillä, joilla oli 85 aikatarkastuspistettä ja yksi kuuden kilometrin erikoiskoe. Reitin kokonaispituus oli . Kilpailuun lähti 57 autokuntaa, joista 13 pääsi maaliin. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta Integrale 6:55.27 0.0 2\. Mike Kirkland Robin Nixon Nissan 200SX 8:16.01 +1:20.44 3\. Stig Blomqvist Björn Cederberg Volkswagen Golf GTi 9:17.39 +2:22.12 4\. Björn Waldegård Fred Gallagher Toyota Supra Turbo 9:46.23 +2:50.56 5\. Ian Duncan Ian Munro Toyota Supra Turbo 9:57.28 +3:02.01 6\. Vic Preston Jr John Lyall Nissan 200SX 10:35.21 +3:39.54 7\. Peter Bourne Rodger Freeth Subaru RX Turbo 10:38.45 +3:43.18 8\. Erwin Weber Matthias Feltz Volkswagen Golf GTi 11:04.10 +4:08.43 9\. Jim Heather- Hayes Anton Levitan Subaru RX Turbo 11:08.57 +4:12.40 10\. Alessandro Fiorio Giacomo Luchi Lancia Delta Integrale 12:26.12 +5:30.45 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1989 Luokka:Safari-ralli
Sarah Hegazi

Sarah Hegazi (; 1989 Egypti – 13. kesäkuuta 2020 Kanada) oli egyptiläinen seksuaali- ja sukupuolivähemmistöjen oikeuksia ajanut aktivisti.Sarah El Sirgany, How one gay Egyptian woman stood up to homophobia and paid the ultimate price CNN 17.6.2020, viitattu 21.8.2023First Annual MENA Lesbian and Queer Woman's Pride Day in Honor of Sarah Hegazi Freedom House 13.6.2021, viitattu 21.8.2023 Hegazi työskenteli ohjelmistokehittäjänä. Hän nosti ystäviensä kanssa esiin sateenkaarilipun libanonilaisen Mashrou' Leila -yhtyeen konsertissa syyskuussa 2017. Yhtyeen keulahahmo on Hegazin tavoin avoimesti homoseksuaalinen. Lehtien kolumnistit ja puheohjelmien juontajat ottivat tekoon kantaa suivaantuneina, ja päiviä myöhemmin Hegazi joutui ystävineen pidätetyksi. Konserttia seuranneen kuukauden aikana poliisi pidätti vähintään 75 ihmistä, joita epäiltiin homoseksuaaleiksi tai transsukupuolisiksi. Näin laajat toimenpiteet seksuaali- ja sukupuolivähemmistöjä vastaan ovat Egyptissä poikkeuksellisia. Vuonna 2001 oli pidätetty Kairo 52 -tapaukseen liittynyt ryhmä, johon kuuluneet miehet olivat kuitenkin peittäneet kasvonsa julkisessa oikeudenkäynnissä toisin kuin Hegazi, joka halusi esiintyä avoimesti. Hegazin pidätys jatkui kolmen kuukauden ajan. Kertomansa mukaan hän koki kidutusta sähköshokeilla ja häneen kohdistettiin seksuaalista häirintää. Egyptin viranomaiset eivät kommentoineet Hegazin väitteitä. Häntä syytettiin irstauden edistämisestä ja julkista rauhaa uhkaavaan laittomaan järjestöön liittymisestä. Hegazi vapautettiin odottamaan oikeudenkäyntiä, mutta hänen vanhempansa ja naapurinsa olivat hylänneet hänet ja hänet oli irtisanottu työpaikastaan. Hegazista tuli kuitenkin egyptiläisen homoyhteisön ikoni. Kuukausia vapautumisensa jälkeen Hegazi matkusti Kanadaan, josta hän sai turvapaikan. Vuonna 2018 hän kirjoitti riippumattomaan egyptiläiseen Mada Masr -julkaisuun, että Egyptin hallinto ja islamistit keskinäisestä vastakkainasettelustaan huolimatta yksissä tuumin tukahduttivat yksilönvapauksia vihan ja ennakkoluulojen ajamina. Hegazin äiti kuoli syöpään pian Hegazin poistuttua Egyptistä. Kanadassa Hegazi kertoi kärsivänsä masennuksesta, posttraumaattisesta stressihäiriöstä, paniikkikohtauksista ja yksinäisyydestä. Lisäksi häntä vaivasivat sekä Kairossa saatujen sähköshokkien että Torontossa annetun sähköhoidon aiheuttamat muistihäiriöt. Hegazi kuitenkin jatkoi aktivismiaan, kirjoittamistaan ja ystäviensä tukemista. Hän teki itsemurhan Kanadassa kesäkuussa 2020. Hän oli yrittänyt itsemurhaa kahdesti aiemmin. == Lähteet == Luokka:Egyptiläiset henkilöt Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1989 syntyneet Luokka:Vuonna 2020 kuolleet Luokka:Itsemurhan tehneet
Martti Salonen

Martti Salonen (22. helmikuuta 1942, Hämeenlinna) on suomalainen jääkiekkoilija, joka pelasi SM-sarjassa hyökkääjänä vuodet 1965–1971, aloittaen uransa Suomensarjassa vuonna 1962. Salosen ensimmäinen joukkue kauden ajan oli Hämeenlinnan Tarmo, kunnes hän siirtyi Turun Tovereihin, jota oli mukana nostamassa mestaruussarjaan. Salonen pelasi 118 SM-ottelua tehoin 30+18 = 48, jäähymääränä 26 minuuttia. Turun Tovereissa hän saavutti kaksi SM- pronssia. (1968, 1970). TuTon mukaan Salonen oli "hyvä maalintekijä, jonka rooli joukkueessa kuitenkin pieneni 60-luvun loppua kohti mentäessä. Hänen parhaat vuotensa osuivat TuTon ensimmäisiin SM-sarjakausiin, jolloin hän saalisti parhaimmillaan 16 pistettä 22 ottelussa". == Tilastot == Kausi Sarja Seura O M S P R 1962‑1963 Suomensarja Tarmo 10 7 5 12 2 1963‑1964 Suomensara TuTo 10 6 4 10 10 1964‑1965 Suomensarja TuTo 14 10 8 18 2 1965-1966 SM-sarja TuTo 19 6 4 10 8 1966-1967 SM-sarja TuTo 22 8 8 16 4 1967-1968 SM-sarja TuTo 20 6 1 7 6 1968-1969 SM-sarja TuTo 15 4 1 5 4 1969-1970 SM-sarja TuTo 20 4 2 6 2 1970-1971 SM-sarja TuTo 22 2 2 4 2 Yhteensä SM-sarja 118 30 18 48 26 Suomensarja 34 23 17 40 14 ==Lähteet== Luokka:Suomalaiset jääkiekkoilijat Luokka:Vuonna 1942 syntyneet Luokka:Elävät henkilöt
Safari-ralli 1988

Safari-ralli 1988 (viralliselta nimeltään 36. Marlboro Safari Rally) oli rallin maailmanmestaruussarjan kilpailu kaudella 1988. Kilpailu järjestettiin 31. maaliskuuta - 4\. huhtikuuta 1988. Kilpailu oli kauden neljäs. Kilpailun reitti kulki avoimilla teillä, joilla oli 82 aikatarkastuspistettä ja 33 kilometriä kahdella erikoiskokeella. Reitin kokonaispituus oli . Kilpailuun lähti 54 autokuntaa, joista 14 pääsi maaliin. Lancia oli aluksi ilmoittanut kilpailuun kolme autoa: Biasionin, Prestonin ja Alénin, mutta Lancia veti Alénin auton pois Safari-rallista. Kilpailun piti olla Markku Alénille vaadittu Euroopan ulkopuolinen kilpailu jotta voisi olla sääntöjen mukaan ehdolla maailmanmestaruudelle kauden aikana. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1\. Massimo Biasion Tiziano Siviero Lancia Delta Integrale 2:54.04 0.0 2\. Mike Kirkland Robin Nixon Nissan 200SX 3:03.57 +12.53 3\. Per Eklund David Whittock Nissan 200SX 3:38.26 +47.22 4\. Kenneth Eriksson Peter Diekmann Toyota Supra Turbo 3:53.46 +1:02.42 5\. Juha Kankkunen Juha Piironen Toyota Supra Turbo 4:16.22 +1:25.18 6\. Ian Duncan Ian Munro Subaru RX Turbo 4:28.34 +1:37.30 7\. Björn Waldegård Fred Gallagher Toyota Supra Turbo 4:29.31 +1:38.27 8\. Rudolf Stohl Reinhard Kaufmann Audi Coupe 4:50.09 +1:59.05 9\. Peter Bourne Rodger Freeth Subaru RX Turbo 7:23.50 +4:32.46 10\. Jim Heather-Hayes Anton Levitan Nissan March Turbo 9:25.42 +6:34.38 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1988 Luokka:Safari-ralli
Pyruvaattidehydrogenaasin puutos

Pyruvaattidehydrogenaasin puutos on perinnöllinen aineenvaihduntasairaus. Sitä aiheuttavat pyruvaattidehydrogenaasikompleksin toimintaa vahingoittavat geenivirheet. Sairaudessa maitohappoa kertyy elimistöön, mikä aiheuttaa laktaattiasidoosia ja erinäisiä neurologisia ongelmia.Pyruvate dehydrogenase deficiency MedlinePlus Genetics, viitattu 21.8.2023 Pyruvaattidehydrogenaasin puutos kuuluu mitokondriotauteihin.Mitokondriotaudit Duodecim 1992, viitattu 21.8.2023 Pyruvaattidehydrogenaasin puutoksen oireet voivat vaihdella yksilöllisesti paljon. Ne alkavat yleensä pian syntymän jälkeen. Laktaattiasidoosi on sairauden yleisin piirre. Se voi ilmetä pahoinvointina, oksenteluna, hengitysvaikeuksina ja sydämen sykkeen poikkeavuuksina. Yleensä pyruvaattidehydrogenaasin puutoksen taudinkuvaan kuuluu myös neurologisia ongelmia. Useimmilla sairastuneilla sekä henkisten että motoristen taitojen kehittyminen on viivästynyttä. Sairauteen voi liittyä kehitysvammaisuutta, kouristelua, hypotoniaa, koordinaation vaikeuksia ja kävelyongelmia. Osalla potilaista on aivojen rakennepoikkeamia, kuten aivokurkiaisen vajaakehittyneisyyttä, aivokuoren atrofiaa tai joidenkin aivojen osien leesioita. Monet potilaat kuolevat lapsuudessa, mutta eläminen aikuisikäänkin on mahdollista. Pyruvaattidehydrogenaasin puutosta pidetään harvinaisena, mutta sen tarkkaa esiintyvyyttä ei tunneta. Pyruvaattidehydrogenaasin puutosta aiheuttavat useat geenivirheet. Arviolta 80 %:ssa tapauksista mutaatio sijaitsee geenissä PDHA1, joka tuottaa E1 alfa -entsyymiä. Mutaatio voi olla myös geenissä PDHB, DLAT, PDHX tai PDP1. Mikä tahansa näistä mutaatioista heikentää pyruvaattidehydrogenaasikompleksin entsyymiaktiivisuutta. PDHA1-geenin mutaatiot aiheuttavat X-kromosomaalisesti periytyvää tautia. Muiden geenien mutaatiot aiheuttavat peittyvästi autosomissa periytyvää tautia. == Lähteet == Luokka:Perinnölliset sairaudet Luokka:Aineenvaihduntasairaudet
Norsunluurannikon ralli 1987

Norsunluurannikon ralli 1987 (viralliselta nimeltään 19. Rallye Côte d'Ivoire) oli rallin maailmanmestaruussarjan kilpailu kaudella 1987. Kilpailu järjestettiin 22. - 26\. syyskuuta 1987. Kilpailu oli kauden yhdestoista. Kilpailu järjestettiin avoimilla tieosuuksilla, joilla oli 96 tarkastuspistettä ja kilpailun kokonaispituus oli . Kilpailussa oli 30 "valinnaisella" () kilpailullisella osuudella, joista kuusi peruttiin tai hylättiin. Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 43 autokuntaa, joista 11 pääsi maaliin. Kilpailun aikana 23. syyskuuta tapahtuneessa lento-onnettomuudessa kuoli neljä henkilöä, kaksi lentäjää ja kaksi matkustajaa, jotka olivat Henry Liddon, Nigel Harris, Armand Folmer ja Sidibe, jonka oikea nimi ei ole tiedossa. == Tulokset == Sija Kuljettaja Kartanlukija Auto Aika Ero 1 Kenneth Eriksson Peter Diekmann Volkswagen Golf GTi 48.57 0.0 2\. Shekhar Mehta Rob Combes Nissan 200SX 1:09.18 +20.21 3\. Erwin Weber Matthias Feltz Volkswagen Golf GTi 2:05.56 +1:16.59 4\. Patrick Tauziac Claude Papin Mitsubishi Starion Turbo 5:38.53 +4:49.56 5\. Patrick Copetti Jean-Michel Dioennau Toyota Corolla 6:53.38 +6:04.41 6\. Adolphe Choteau Jean-Pierre van der Wauwer Toyota Corolla 7:57.16 +7:08.19 7\. Martial Yacé Jean-Paul Yacé Mitsubishi Starion Turbo 11:01.43 +10:12.46 8\. Alessandro Molino Nicola Albanese Lancia Delta HF 4WD 15:21.19 +14:32.22 9\. Frederick Donner Cedric Wrede Subaru RX Turbo 15:35.39 +14:46.42 10\. Lambert Kouame Koffy Kouame Toyota Celica 21:43.04 +20:54.07 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM- rallikausi 1987 Luokka:Norsunluurannikon ralli
Moyamoya-tauti

Moyamoya-tauti on aivojen valtimoperäinen sairaus, jossa kallonpohjan aivoverisuonet ahtautuvat. Taudinkuva on yleensä etenevä. Se kuitenkin vaihtelee; tunnetaan oireettomia tapauksia, mutta osalla potilaista moyamoya- tauti aiheuttaa TIA-kohtauksia, aivoinfarkteja ja aivoverenvuotoja.Moyamoya- tauti (Orphanet) Terveyskirjasto 6.11.2019, viitattu 21.8.2023 Moyamoya-tauti puhkeaa yleisimmin noin 5–9-vuotiailla lapsilla tai keski-ikäisillä aikuisilla. Yleensä sairaus ilmenee molemminpuolisena. TIA-kohtausten, aivoinfarktien ja aivoverenvuotojen lisäksi sairauden oireita voivat olla päänsärky, huimaus, epileptiset kohtaukset ja korea. Osalla potilaista on todettu kehitysvammaisuutta. Moyamoya-tautia vastaava tila voi puhjeta myös sekundaarisena sirppisoluanemian tai neurofibromatoosin seurauksena, jolloin siihen viitataan moyamoya-oireyhtymänä. Muissa tapauksissa kyse on idiopaattisesta taudista. ACTA2-geenin mutaatiot aiheuttavat moyamoya-tautia muistuttavaa kallonsisäisten verisuonten sairautta, joka kuitenkin erottuu siitä usein tavoin. Japanissa noin 15 %:lla potilaista moyamoya-tautia on todettu myös suvussa. Siellä on kuvattu autosomaalinen vallitseva periytymistapa ja epätäydellinen penetranssi. Moyamoya-tautiin voi kuitenkin liittyä myös autosomaalisia peittyviä, X-kromosomaalisia ja monitekijäisiä syntymekanismeja. Oirekuva ja kuvantamislöydökset voivat johtaa moyamoya- taudin epäilyyn. Diagnoosi voidaan varmistaa aivoverisuonten angiografialla. Japanin kielessä "moyamoya"-sana viittaa tupakansavuun, jota ahtautuneiden suonten viereinen poikkeava kollateraalisuoniverkko moyamoya-taudissa muistuttaa. Diagnostiikassa voidaan käyttää myös magneettiangiografiaa. Ei ole spesifisiä keinoja moyamoya-taudin etenemisen pysäyttämiseksi. Oireita voidaan kuitenkin lievittää sekä komplikaatioita ja kognitiivista heikentymistä ehkäistä lääkityksillä. Moyamoya-taudin ennuste riippuu taudin yksilöllisestä vaikeusasteesta. Sitä parantavat diagnoosin saavuttaminen ajoissa ja oikeanlainen hoito. Aikuisilla moyamoya-tautiin liittyy noin viiden ja lapsilla noin kahden prosentin kuolleisuus. Kuolemantapaukset johtuvat yleisimmin verenvuodoista. Moyamoya-tautia esiintyy varsinkin Aasiassa. Japanissa esiintyvyydeksi on arvioitu 1/9 500 – 1/30 000\. Yhdysvalloissa ilmaantuvuudeksi on arvioitu 1/100 000. == Lähteet == Luokka:Neurologiset sairaudet Luokka:Perinnölliset sairaudet
Arendals Tidende

Arendals Tidende on norjalainen vuonna 2005 perustettu paikallislehti, jonka kotikunta on Arendal. Lehti on poliittisesti sitoutumaton ja ilmestyy paperisena kerran viikossa. Arendals Tidende.jpg|Lehden toimitus Arendalissa. Arendal jernbanestasjon 1.jpg|Lehden entinen toimitus Arendalin rautatieasemalla. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Arendal
Store Torungenin majakka

Store Torungenin majakka on Norjan Arendalissa sijaitseva majakka. Se perustettiin vuonna 1844 ja muodosti alun perin parin Lille Torungenin majakan kanssa. Jälkimmäinen lakkautettiin vuonna 1914. Store Torungen automatisoitiin vuonna 1986 ja siitä tuli miehittämätön vuonna 2004. Torungenin kaksoismajakat antoivat Arendalille lempinimen "kahden majakan kaupunki" (norj. byen med de tvende fyr). ==Lähteet== ==Aiheesta muualla== Luokka:Norjan majakat Luokka:Arendal
Lille Torungenin majakka

Lille Torungenin majakka on Norjan Arendalissa sijaitseva lakkautettu majakka. Se perustettiin vuonna 1844 alun perin pariksi Store Torungenin majakalle, mutta kehittyneen tekniikan takia toista majakkaa ei enää tarvittu, ja Lille Torungen lakkautettiin vuonna 1914. Kaksoismajakat antoivat Arendalille lempinimen "kahden majakan kaupunki" (norj. byen med de tvende fyr). ==Lähteet== ==Aiheesta muualla== Luokka:Norjan majakat Luokka:Arendal
Jäderin kirkko

Jäderin kirkko (ruots. Jäders kyrka) on Ruotsin Eskilstunassa sijaitseva kivikirkko. Se rakennettiin alun perin 1100-luvulla paikalla aiemmin sijainneen puukirkon tilalle ja se edusti romaanista tyyliä. Oxenstiernan suku sai kirkon ja ympäröivät alueet hallintaansa 1600-luvulla. Valtakunnankansleri Axel Oxenstierna kutsui arkkitehti Nicodemus Tessinin kohentamaan kirkon sellaiseksi, että se kelpaisi suvun hautakirkoksi. Muutostyöt valmistuivat vuonna 1659, ja rakennus on säilynyt sellaisenaan nykypäivään. Valtakunnankansleri Oxenstierna lepää Jäderin kirkon hautakuorissa. ==Lähteet== ==Aiheesta muualla== Luokka:Ruotsin kivikirkot Luokka:Kirkot Strängnäsin hiippakunnassa Luokka:Eskilstunan kunta
Kirjallisuusvuosi 1711

Kirjallisuusvuosi 1711 käsittelee vuoden 1711 tärkeitä kirjallisuuden tapahtumia, uutisia ja julkistuksia. == Tapahtumia == * Moldovalainen ruhtinas Dimitrie Cantemir johti moldovalaisjoukkoja Venäjän–Turkin sodassa saadakseen Moldovan vapaaksi Turkin herruudesta. Hankkeen epäonnistuttua hän pakeni Venäjälle ja ryhtyi kirjailijaksi. == Julkaisuja == * Richard Bentley - Horatius * Dávid Czvittinger - Hungariae literatae * Daniel Defoe - The British Visions * Chikamatsu Monzaemon - 冥途の飛脚, Meido no hikyaku (näytelmä) * Alexander Pope - An Essay on Criticism * Lordi Shaftesbury - Characteristics of men, manners, opinions, times 1711 Luokka:1711
Ethan Katzberg

Ethan Katzberg (s. 5. huhtikuuta 2002) on kanadalainen moukarinheiton olympiavoittaja ja maailmanmestari. Katzberg jäi Nairobin alle 20-vuotiaiden MM-kilpailuissa 2021 loppukilpailussa ilman tulosta. Hän paransi ikäluokan Kanadan ennätyksen tuona vuonna lukemiin 77,97 (6 kg:n moukari). Katzberg saavutti Birminghamin Kansainyhteisön kisoissa 2022 hopeaa ennätystuloksellaan 76,36. Hän voitti 2023 Kanadan-mestaruuden ennätyksellään 78,73. Budapestin MM-kilpailujen karsinnassa hän heitti Kanadan ennätyksen 81,18. Loppukilpailussa hän paransi ennätyksen lukemiin 81,25, millä voitti maailmanmestaruuden. Myöhemmin samana vuonna hän voitti kultaa Santiagon Pan- Amerikan kisoissa tuloksella 80,96. Huhtikuussa 2024 Katzberg paransi ennätyksensä Nairobissa lukemiin 84,38. Hän voitti Kanadan-mestaruuden. Pariisin olympialaisissa hän voitti kultaa avauskierroksen heitollaan 84,12. == Lähteet == Luokka:Kanadalaiset moukarinheittäjät Luokka:Kanadalaiset olympiavoittajat Luokka:Vuonna 2002 syntyneet Luokka:Elävät henkilöt
Jorma Niiniaho

Jorma Juhani Niiniaho (s. 23. syyskuuta 1945 Tampere) on suomalainen yritysjohtaja ja osuustoimintavaikuttaja, joka on saanut kauppaneuvoksen arvonimen. Viitattu 21.8.2023. Niiniaho syntyi autonkuljettaja Vieno Niiniahon ja rahastaja Aune Pajulahden perheeseen ja avioitui 1969 filosofian maisteri Anna-Maija Mattilan kanssa. Hän tuli ylioppilaaksi Tampereen lyseosta 1965 ja valmistui ekonomiksi Tampereen yliopistosta 1969 ja kauppatieteiden kandidaatiksi 1976 ja maisteriksi 1980 Helsingin kauppakorkeakoulusta. Niiniaho oli W:m Sandberg Oy:n osa-aikainen myyjä Tampereella 1962–1969, SOK:n Helsingin tehtaiden henkilöstöasioiden suunnittelija 1969–1974 ja pääkonttorin henkilöstöosaston jaostopäällikkö 1974–1976, Suomen Osuuskauppaopiston vararehtori 1976–1984, SOK:n pääkonttorin kenttäosaston kehityspäällikkö 1984–1985 ja osastopäällikkö 1985–1986 sekä Osuuskauppa Ympyrän toimitusjohtaja vuodesta 1986. Hänellä on ollut työuransa aikana myös useita luottamus- ja asiantuntijatehtäviä. Kauppaneuvoksen arvonimen hän sai 2001. == Lähteet == Luokka:Suomalaiset yritysjohtajat Luokka:Suomen koulujen rehtorit Luokka:Suomalaiset osuustoimintaliikkeen vaikuttajat Luokka:Kauppaneuvokset Luokka:Vuonna 1945 syntyneet Luokka:Elävät henkilöt
Liolaemus smaug

Liolaemus smaug on Liolaemidae-heimoon kuuluva liskolaji. L. smaug on kotoperäinen Mendozan maakunnassa, Argentiinassa. Täysikasvuinen L. smaug on 75–78 mm pitkä ja sitä on tavattu jopa 2 400 metrin (mpy) korkeudella. Laji on nimetty J. R. R. Tolkienin "Smaugin", Keski-Maan lohikäärmeen mukaan. == Lähteet == Luokka:Leguaanimaiset Luokka:J. R. R. Tolkienin tai hänen töidensä mukaan nimetyt lajit
WD 0032-317B

WD 0032-317B on ruskea kääpiö, joka kiertää kuumaa, pienimassaista valkoista kääpiötä WD 0032-317. Very Large Telescope -kaukoputken tietoja tutkinut ryhmä havaitsi WD 0032-317:n ensimmäisen kerran vuoden 2000 alussa. Tutkijat huomasivat, että tähteä veti jokin, mikä viittaa siihen, että sillä oli seuralainen. WD 0032-317B:n pintalämpötilan arvioidaan olevan noin 8 000 Kelviniä (K) ja päivän ja yön välisen lämpötilaeron noin 6 000 K. Sen massa on 75–88 kertaa Jupiterin massa, ja se oli luultavasti WD 0032-317:n kanssa yhteisessä kaasukuoressa noin miljoona vuotta sitten. WD 0032-317B, joka on 1 400 valovuoden päässä Maasta, ei kuitenkaan ole kuten useimmat ruskeat kääpiöt. Preprint-tietokannan Arxiv julkaistussa ja Nature Astronomy -lehdessä hyväksytyssä artikkelissa tutkijat mittasivat kohteen pintalämpötilan ja havaitsivat, että se oli huimat 7 700 celsiusastetta (C). Se on tarpeeksi kuuma, jotta sen ilmakehän molekyylit hajoaisivat atomeiksi. Se on myös useita tuhansia asteita kuumempi kuin aurinkomme pinta. WD 0032-317B on äärimmäisen lähellä WD 0032-317:ää, erittäin kuumaa valkoista kääpiötähteä - niin lähellä, että sen vuosi kestää vain 2,3 tuntia. Tämä läheisyys tarkoittaa sitä, että WD 0032-317B on vuorovesilukittu, jolloin toinen puoli on aina tähteensä päin ja toinen poispäin. Tämän vuoksi WD 0032-317B on ylikuumentunut vain toiselta puolelta; vaikka sen "päiväpuolen" lämpötila on 7 700 C, sen "yöpuolen" lämpötila on verrattain lauha (1 000–2 700 C). Tämä on tutkijoiden mukaan äärimmäisin lämpötilaero, jonka tähtitieteilijät ovat mitanneet tähtien alapuolisella kohteella. Nämä olosuhteet eivät kuitenkaan kestä kauan, sillä isäntätähti haihduttaa ruskeaa kääpiötä, kun sen molekyylit jatkavat hajoamistaan. WD 0032-317B löytyy eteläiseltä taivaanpuoliskolta, mutta se on liian himmeä, jotta sitä voisi nähdä paljain silmin tai edes pienellä kaukoputkella. Toistaiseksi tässä tähtijärjestelmässä ei tunneta yhtään eksoplaneettaa. == Lähteet == Luokka:Ruskeat kääpiöt
Sulun saaristo

Sulun saaristo on Filippiinien lounaisosassa sijaitseva saaristo, johon kuuluu satoja saaria. Osa saarista on korallisaaria ja osa tulivuorisaaria. Saaristossa on kaksoissaariketju, joka on 270 km pitkä ja ulottuu Mindanaon saarelta Sabahiin saakka. Saariston pääsaaria ovat Jolo, Tawi Tawi, Sanga- Sanga, Sibutu, Siasi ja Gagayan Sulu. Saaristo sijaitsee Sulunmeren ja Celebesinmeren välissä. Sulun saaristo oli aikoinaan osa Majapahitin valtakuntaa, ja se mainitaan Nagarakretagaman vanhassa jaavalaisessa muistokirjoituksessa nimellä "Solot". Sen jälkeen siitä tuli osa Brunein valtakuntaa ennen kuin se itsenäistyi vuonna 1578. Sulun saarella sijaitsee Sulun kuningashuone. Sulun kuningashuoneen päämies oli Muedzul Lail Tan Kiram. == Lähteet == Luokka:Filippiinien maantiede